钦定古今图书集成/明伦汇编/官常典/第595卷 > 王宗沐
## 钦定古今图书集成/明伦汇编/官常典/第595卷 > 王宗沐

按《明外史》本传：“宗沐，字新甫，临海人。嘉靖二十三年
进士。授刑部主事。与同官李攀龙、王世贞軰以诗文
相友善。宗沐尤习吏治。历江西提学副使，修白鹿洞
书院，引诸生讲习其中。三迁山西右布政使，所部岁
侵，宗沐因入觐，上疏曰：‘山西列郡俱荒，太原尤甚。三
年于兹，百馀里不闻鸡声，父子夫妇互易一饱，命曰
‘人市’’”宗禄八十五万，累岁缺支，饥疫死者几二百人。
夫山西、京师、右掖，自故关出真定，自忻、代出紫荆，皆
不过三日。宣、大之粮，虽派各郡，而运本色者皆在太
原。饥民一聚，蹂践，劫夺，岁供宣、大两镇六十七万饷，
谁为之办？此可深念者一也。四方奏水旱者，以十分
上，部议常裁而为三，所免不过存留“者而已。今山西
所谓存留者，二镇、三关之输也。其所谓存留，乃反急
于起运，是山西终不蒙分毫之宽。此可深念者二也。
开疆万山之中，岩阻巉绝，太原民不得至泽、潞，安望
就食他所？独真定米稍可通。然背负车运，率二斗而
致一斗，甫至寿阳，则价已三倍矣。是可深念者三也。
饥民相聚为盗，招之不可，势必扑杀。小则支库金，大
则请内帑。与其发帑以赏杀盗之人，孰若发帑使不
为盗。此可深念者四也。近丘富往来诱惑边民妄传
募人耕田，不取租税。愚民何知？急不暇择。长边八百
馀里，谁要之者？彼诱而众，我逃而虚。此可深念者五
也。”因请缓征逋赋，留河东新增盐课以给宗禄。改广
西左布政使，再补山东。隆庆五年，给事中李贵和请
开胶、莱河。宗沐以其功难成，不足济运，遗书中朝止
之。拜右副都御史，总督漕运兼巡抚凤阳。极陈运军

山东，尝条斯议。巡抚都御史梁梦龙毅然”试之，底绩
无壅，而虑者辄苦风波。夫东南之海，天下众水之委
也。茫渺无山，趋避靡所。近南水暖，蛟龙窟宅，故元人
海运多惊，以其起自太仓、嘉定而北也。若自淮安而
东，引登莱以泊天津，是谓北海，中多岛屿，可以避风。
又其地高而多石，蛟龙有往来而无窟宅，故登州有
海市。以石气与水气相搏，“映日而成石。气能达于水
面，以石去水近故也。北海之浅，是其明验。可以佐运
河之穷，计无便于此者。”因条上便宜七事。明年三月
遂运米十二万石自淮入海。五月抵天津。叙功，与梦
龙俱进秩，赐金币。而南京给事中张焕言：“比闻八舟
漂没，失米三千二百石。宗沐预计有此，私令人籴补。
夫米可补，人命可补乎？”宗沐掩饰视听，非大臣谊。宗
沐疏辨求勘。诏行前议，习海道以备缓急。未几，海运
至即墨，飓风大起，覆七舟。都给事中贾三近、御史鲍
希颜及山东巡抚傅希挚俱言不便，遂寝。时万历元
年也。宗沐以徐、邳俗犷悍，多奸猾，滨海盐徒出没六
安、霍山，矿贼窃发，奏设守将。又召豪侠巨室三百馀
人充义勇，责令捕盗，后多以功给冠带。迁南京刑部
右侍郎，召改工部，寻进刑部左侍郎。奉敕阅视宣、大、
山西诸镇边务。母丧归。九年以京察拾遗罢不叙。居
家十馀年卒。赠刑部尚书。天启初，追谥“襄裕。”子士崧、
士琦、士昌，从子士性，皆进士。士崧官刑部主事。士琦
历重庆知府。播州宣慰使杨应龙叛，承总督邢玠檄，
躬往松坎抚定之。遂进兵备副使，治其地。寻以山东
参政监军朝鲜有功，超擢河南右布政使。坐应龙复
叛，降湖广右参政。历山东右布政使。佐余宗濬封顺
义王，进秩赐金。擢右副都御史，巡抚大同。被劾拟调，
未几卒。士昌由龙谿知县擢兵科给事中。寇犯固原、
甘肃，方议诸将罪，而延绥两以捷闻。兵部请告庙宣
捷，士昌奏止之。改礼科。矿税兴，疏言：“近日御题黄纛
遍布关津，圣旨朱牌，委亵蔀屋。遂使三家之村，鸡大
悉尽；五都之市，丝粟皆空。且税以店名，无异北齐之
市肆；官从内遣，何啻西苑之斜封。”不报。二十九年，帝
将册立东宫，而故缓其期。士昌偕同官杨天民极谏，
谪贵州镇远典史。屡迁大理右丞署事，与张问达共
定“张差狱。”旋进右少卿，擢右佥都御史，巡抚福建。卒。